*Лойиҳа*

**O’ZBEKISTON RESPUBLIKASI AXBOROT TEXNOLOGIYALARI VA KOMMUNIKATSIYALARINI RIVOJLANTIRISH VAZIRLIGI**

**MUHAMMAD AL-XORAZMIY NOMIDAGI**

**ТОSHKENT AXBOROT TEXNOLOGIYALARI UNIVERSITETINING**

**ВUYRUGI**

**Мухаммад ал-Хоразмий номидаги Тошкент ахборот технологиялари университети ва унинг филиаллари профессор-ўқитувчилари таркибининг ўқув юкламасини таълимнинг кредит тизими шароитларида белгилаш қоидалари тўғрисидаги Низомни тасдиқлаш ҳақида**

Ўзбекистон Республикаси Президентининг 2018 йил 19 февралдаги ПФ-5349-сон «Ахборот технологиялари ва коммуникациялари соҳасини янада такомиллаштириш чора-тадбирлари тўғрисида»ги фармонига мувофиқ, ҳамда Муҳаммад ал-Хоразмий номидаги Тошкент ахборот технологиялари университети профессор-ўқитувчилар таркиби меҳнатини ўқитишнинг кредит тизими шартларидан келиб мустақил нормалашни амалга ошириш мақсадида, **буюраман:**

1. Мухаммад ал-Хоразмий номидаги Тошкент ахборот технологиялари университети ва унинг филиаллари профессор-ўқитувчилари таркибининг ўқув юкламасини таълимнинг кредит тизими шароитларида белгилаш қоидалари тўғрисидаги Низом иловага мувофиқ тасдиқлансин.
2. Мазкур буйруқ расмий эълон қилинган кундан эътиборан кучга киритилсин.

**Ректор Т.Тешабаев**

*Илова*

**Мухаммад ал-Хоразмий номидаги Тошкент ахборот технологиялари университети ва унинг филиаллари профессор-ўқитувчилари таркибининг ўқув юкламасини таълимнинг кредит тизими шароитларида белгилаш қоидалари тўғрисида**

**НИЗОМ**

**1-боб. Умумий қоидалар**

1. Мазкур Низом Ўзбекистон Республикаси Президентининг 2018 йил 19 февралдаги ПФ-5349-сон «Ахборот технологиялари ва коммуникациялари соҳасини янада такомиллаштириш чора-тадбирлари тўғрисида»ги фармонига мувофиқ ишлаб чиқилган бўлиб, Муҳаммад ал-Хоразмий номидаги Тошкент ахборот технологиялари университети (кейинги ўринларда матнда – Университет деб аталади) ва унинг филиаллари профессор-ўқитувчилари таркибининг ўқув юкламасини таълимнинг кредит тизими шароитларида белгилаш қоидаларини белгилайди.

**2-боб. Профессор-ўқитувчилар меҳнатини нормалаштириш**

1. Университет ва унинг филиаллари профессор-ўқитувчилари таркиби меҳнатини нормалаштириш ҳар ўқув йили учун профессор-ўқитувчилар ва кафедра мудири томонидан тузиладиган ҳамда ўқув ишлари бўйича биринчи проректор (ўқув ишлари бўйича директор ўринбосари) билан келишилган ҳолда факультет декани томонидан тасдиқланадиган ўқув йили бўйича шахсий иш режаларига асосланади.
2. Профессор-ўқитувчиларнинг ўқув йили бўйича шахсий иш режасига ўқув юкламаси, ўқув-услубий, илмий-тадқиқот, ташкилий ва маънавий-маърифий ишлар киритилиши мумкин. Ўқув юкламаси профессор-ўқитувчиларнинг ўқув йили бўйича шахсий иш режаларида тўла ва аниқ акс эттирилиши керак. Жорий ўқув йили якунида фақат мазкур ўқув йили давомида амалга оширилган ишлар ҳисобга олинади.
3. Мазкур Низом тўлиқ штатда фаолият кўрсатаётган профессор-ўқитучиларга мўлжалланган. Тўлиқ штатда бўлмаган ва ўриндош сифатида фаолият кўрсатаётган профессор-ўқитувчилар барча иш турларини (уларниг ставкаларига мувофиқ ҳолда), шунингдек, соатбай сифатида фаолият кўрсатаётган профессор-ўқитувчилар ўқув ишлари турларини ушбу Низомга мувофиқ бажаради.
4. Профессор-ўқитувчиларнинг ўқув йили бўйича шахсий иш режасининг бажарилиши мунтазам равишда кафедра мудири, ҳар семестр якунида факультет декани, ўқув-методик бошқарма ва таълим сифатини назорат қилиш бўлими ҳамда ўқув ишлари бўйича биринчи проректор (ўқув ишлари бўйича директор ўринбосари) томонидан назорат қилиб борилади.
5. Профессор-ўқитувчиларнинг ўқув йили бўйича шахсий иш режасига киритилган, унинг асосий қисми бўлган ўқув ишларининг кредитлардаги ҳажми 1-иловада келтирилган “Мухаммад ал-Хоразмий номидаги Тошкент ахборот технологиялари университети ва унинг филиаллари профессор-ўқитувчиларининг ўқув ишлари ҳажмини ҳисоблаш қоидалари”да белгиланган иш турларидан келиб чиққан ҳолда ҳисобланади.
6. Ўқув ишлари бўйича ҳисобланган кредитлар ҳажми университет ва унинг филиалларининг штат бирликлари сонини ҳамда профессор-ўқитувчилар таркибининг ойлик маошларини белгилаш учун асос бўлмайди. Штат бирликлари профессор-ўқитувчиларнинг талабалар сонига нисбати бўйича, ойлик иш ҳақи эса, харажатлар сметаси бўйича тегишли норматив-хуқуқий хужжатлар асосида белгиланади.
7. Вазирлар Маҳкамасининг 1997 йил 11 мартдаги 133-сон қарори билан тасдиқланган Ижодий таътиллар бериш тартиби хамда қонун хужжатларида назарда тутилган бошка асосларга мувофиқ олиб бораётган илмий-методик ва илмий-тадқиқот ишларини рағбатлантириш ҳамда хорижий олий таълим муассасалари билан педагог - кадрлар, илмий - изланувчи олимларнинг алмашинув дастурларини кенгайтириш мақсадида профессор-ўқитувчининг ўқув ишлари юкламаси ҳажми кафедра йиғилишининг қарорига кўра ўзгартирилиши мумкин. Бунда профессор - ўқитувчининг тегишли ўқув ишлари юкламаси қисми кафедранинг бошқа профессор-ўқитувчиларининг юкламасига қўшимча равишда тақсимланади.
8. Маъруза машғулотлари илмий унвон ва илмий даражага эга бўлган профессор-ўқитувчилар ҳамда катта ўқитувчилар томонидан ўтказилади. Зарур ҳолларда (маъруза машғулотлари ҳажми кўп бўлганда, профессор, доцент ва катта ўқитувчилар етарли бўлмаганда ва б.) университет Кенгашининг қарорига асосан камида 3 йиллик илмий-педагогик иш стажига эга ҳамда илмий унвон ва илмий даражага эга бўлмаган профессор-ўқитувчиларга бир ўқув йилида 8 кредитгача бўлган ҳажмда маъруза машғулотларини ўтишга рухсат берилади.
9. Профессор-ўқитувчиларнинг ўқув (маъруза, амалий, семинар ва лаборатория) кредитлари ҳажми бир ўқув семестри учун 6 кредитдан кам бўлмаслиги тавсия этилади.

**3-боб. Профессор-ўқитувчиларнинг ўқув-услубий, илмий-тадқиқот, ташкилий ва маънавий-маърифий ишларини ташкил этиш**

1. Профессор-ўқитувчиларнинг ўқув-услубий, илмий-тадқиқот, ташкилий ва маънавий-маърифий ишлар ҳажми кредитлар миқдорисиз факультет декани (кафеда мудири)нинг таклифлари асосида белгиланади. Белгиланган ишларнинг бажарилиши бўйича профессор-ўқитувчининг рейтинги аниқланади. Ҳар бир профессор-ўқитувчи тўплаган балли бўйича “Муҳаммад ал-Хоразмий номидаги Тошкент ахборот технологиялари университети ва унинг филиаллари профессор-ўқитувчиларнинг меҳнат фаолиятини янада рағбатлантириш ва уларнинг илмий тадқиқот ишлари билан шуғулланишлари учун моддий рағбатлантириш тўғрисидаги Низом” асосида рағбатлантирилади ёки жаримага тортилади.

Профессорларни рағбатлантириш ёки жаримага тортиш бўйича ҳулосалар жамоатчилик асосида ташкил этилган кенгаш томонидан берилади.

1. Кафедра мудири ўқитишни илғор педагогик ва компьютер технологиялари, янги авлод ўқув адабиётлари хамда электрон манбалар асосида ташкил этиш, профессор-ўқитувчиларнинг илмий-педагогик махоратини узлуксиз ошириб бориш, талабаларда чуқур назарий билим, амалий ва касбий кўникмаларни шакллантириш, талабаларнинг мустақил таълим олишлари учун шароит яратиш, илм-фанга бўлган қизиқишни уйғотиш, уларга миллий ва умуминсоний қадриятларни сингдириш ҳамда ҳар томонлама етук мутахассис тайёрлашни назарда тутган ҳолда ўқув-услубий, илмий-тадқиқот, ташкилий ва маънавий-маърифий ишлар бўйича топшириқларни белгилайди.

**4-боб. Якуний қоида**

1. Мазкур Низом Муҳаммад ал-Хоразмий номидаги Тошкент ахборот технологиялари университети Кенгашида тасдиқланади.
2. Университетда профессор-ўқитувчиларнинг иш хажмини нормалаштириш ҳамда ўқув жараёнининг самарадорлиги ошириш мақсадида ушбу Низомга Университет Кенгашининг қарори асосида ўзгартиришлар киритилиши мумкин.

**Ректор Т.Тешабаев**

*1-илова*

**Мухаммад ал-Хоразмий номидаги Тошкент ахборот технологиялари университети ва унинг филиаллари профессор-ўқитувчиларининг ўқув ишлари ҳажмини ҳисоблаш қоидалари**

|  |  |  |  |
| --- | --- | --- | --- |
| **I. Ўқув ишлари** | | | |
| **Т/р** | **Иш турлари** | **Иш турлари учун ажратилган вақт меъёри** | **Иш турларининг бажарилганлигини аниқлаш** |
| 1. | Ўқув (маъруза, амалий, семинар ва лаборатория) машғулотларини ўтказиш | 1 академик соат:  маъруза, амалий машғулотларнинг  1 контакт соати (40 дақиқа)га;  лаборатория, семинар, студия машғулотларининг 2 контакт соати  (80 дақиқа)га;  барча турдаги амалиётларнинг 1 контакт соати (40 дақиқа, ҳар бир амалиёт кўриниши учун умумий 5 контакт соат) га тенг. | Амалий ва семинар машғулотлари талабалар сони, одатда, 25 нафаргача талаба бўлган академ гуруҳларда;  маъруза машғулотлари, одатда, 150 нафардан ошмаган бирлашган академ гуруҳларда (поток);  лаборатория ва чет тилини ўқитиш, нофилологик йўналишларда фанни чет тилида ўқитиш, одатда, 16 нафаргача талаба бўлган кичик гуруҳларда;  Ўқув машғулотларининг ўтказилганлиги гуруҳ журналида қайд этилади. |
| 2. | Якуний давлат аттестациясини ўтказиш | Умумлашган маърузалар ва маслаҳатлар ўтказиш битта фанга (битта паток учун) — 0,2 кредит;  ёзма иш шаклида бир поток учун — 0,1 кредит;  оғзаки шаклда битта академик гуруҳ учун — 0,15 кредит, ижодий ишларда битта академик гуруҳ учун — 0,25 кредит;  ёзма иш (ижодий иш)ни текшириш учун бир академик гуруҳга — 0,15 кредит;  тест шаклида битта академ гуруҳ учун — 0,03 кредит.  Якуний давлат аттестация комиссияси раисига комиссиянинг битта аъзоси учун бериладиган жами кредитга қўшимча равишда 20% қўшилади.  Профессор-ўқитувчига бериладиган бир кунлик ўқув ишлари юкламаси ҳажми 0,25 кредит хажмидан ошмаслиги лозим. | Умумлашган маърузалар ва маслаҳатларнинг ўтказилиши якуний давлат аттестациясини ўтказиш жадвалида қайд этилади.  Бир поток (академ гуруҳ)да ёзма иш ўтказиш жараёнида иштирок этган комиссиянинг ҳар бир аъзоси (кузатувчи профессор-ўқитувчи)га 0,1 кредитдан берилади.  Оғзаки шаклда ўтказилган якуний давлат аттестацияси синовлари жами кредити унда иштирок этган комиссиянинг ҳар бир аъзосига берилади.  Ёзма иш шаклида ўтказилган якуний давлат аттестацияси синовларининг жами кредити ёзма ишни текширишда иштирок этган комиссия аъзолари умумий сонига бўлинади ҳамда комиссия аъзоларига тенг тақсимланади.  Тест шаклида ўтказилган якуний давлат аттестацияси синовлари жами кредити унда иштирок этган комиссиянинг ҳар бир аъзосига берилади.  Якуний давлат аттестациясида иштирок этиш тегишли буйруқ ва қайдномаларда акс эттирилади.  Якуний давлат аттестацияси комиссияси таркибини олдиндан аниқлаш имконияти бўлмаган тақдирда, комиссияси аъзолари (кузатувчи профессор-ўқитувчи)га комиссия ўз ишини тугатгандан сўнг, соатбай (1 кредит 30 соат хажмида) ҳақ тўланади.  Бунда ушбу соатбай иш тури профессор-ўқитувчининг йиллик шахсий иш режасига киритилмайди. |
| 3. | Оралиқ назоратларни ўтказиш. | Фан бўйича оралиқ назоратларда жами ҳар бир хар бир паток (академик гуруҳ) учун — 0,15 кредит. | Оралиқ назоратлар ўтказилиши тегишли қайдномаларда акс эттирилади.  Назоратлар жадвали (графиги) семестр бошланган вақтда талабаларга профессор-ўқитувчи томонидан эълон қилинади. |
| 4. | Якуний назоратларни ўтказиш | Битта поток (академик гуруҳ) учун якуний назоратда аудитория рахбари ва кузатувчиси сифатида иштирок этиш —0,1 кредит;  ҳар бир ёзма ишни текшириш учун — 0,02 кредит. | Якуний назоратлар ўтказилиши тегишли қайдномаларда акс эттирилади.  Якуний назорат жадвали (графиги) семестр якунида ўқув-методик бошқарма тақдимномаси асосида ўқув ишлари бўйича проректор томонидан тасдиқланади.  Якуний назоратда аудитория рахбари ва кузатувчиси таркибини олдиндан аниқлаш имконияти бўлмаган тақдирда, аудитория рахбари ва кузатувчи профессор-ўқитувчига якуний назорат жараёни тугагандан сўнг, соатбай (1 кредит 30 соат хажмида) ҳақ тўланади.  Бунда ушбу соатбай иш тури профессор-ўқитувчининг йиллик шахсий иш режасига киритилмайди. |
| 5. | Бакалавриат таълим йўналиши талабалари амалиётига раҳбарлик қилиш, уларнинг ҳисоботларини текшириш ва баҳолаш | Якка тартибда малакавий амалиёт ўтаётган ҳар бир талаба учун бир иш кунига — 0,015 кредит. ўқув амалиётига раҳбарлик қилиш бир академ гуруҳ учун бир иш кунига — 0,2 кредит;  ишлаб чиқариш ва педагогик амалиётга раҳбарлик қилиш, агар ишлаб чиқариш ва педагогик амалиёт ўталаётган ташкилот университет жойлашган ҳудуд доирасида бўлса, бир иш кунига бир академ гуруҳ учун — 0,1 кредит; агар ишлаб чиқариш ва педагогик амалиёт ўталаётган ташкилот университет жойлашган ҳудуд доирасида бўлмаса, амалиётга раҳбарлик қилиш бир иш кунига — 0,2 кредит.  Индивидуал ҳолда ўтказиладиган амалиётларда бутун амалиёт даврига бир талаба учун — 0,05 кредит. | Мазкур иш тури бўйича профессор-ўқитувчининг кредитлари ҳажми ўқув ишлари юкламасининг 20% идан ошмаслиги лозим.  Мазкур ишларнинг бажарилганлиги амалиёт ўташ бўйича университет буйруғи, талабанинг амалиёт кундалиги ва амалиёт учун баҳо қўйилган тегишли қайдномалар асосида аниқланади. |
| 6. | Бакалавриат таълим йўналиши талабаларининг битирув малакавий иши (диплом лойиҳаси, диплом иши)га раҳбарлик қилиш, хулосалар ёзиш | бир ўқув йилига ҳар бир талаба учун — 1 кредит | Бир ўқув йилида битта профессор-ўқитувчига 5 нафаргача талаба бириктирилади. Профессор-ўқитувчининг битирув малакавий иши (диплом лойиҳаси, диплом иши)га раҳбарлик қилганлиги, хулосалар ёзганлиги олий таълим муассасаси буйруғи, ёзилган хулоса ва ишнинг ҳимояга тақдим этилганлиги асосида аниқланади. |
| 7. | Талабаларнинг битирув малакавий иши (диплом лойиҳаси, диплом иши, магистрлик диссертацияси) ҳимояси бўйича якуний давлат аттестацияси комиссиясида иштирок этиш | битта битирув малакавий иши (диплом лойиҳаси, диплом иши) учун — 0,2 соат;  битта магистрлик диссертацияси учун — 0,3 соат.  Профессор-ўқитувчига бериладиган бир кунлик ўқув ишлари юкламаси ҳажми 0,25 кредит хажмидан ошмаслиги лозим. | Аъзоларнинг якуний давлат аттестацияси комиссиясидаги иштироки олий таълим муассасаси буйруғи ҳамда ҳимоя натижалари тўғрисидаги қайдномалар асосида аниқланади.  Жами соат якуний давлат аттестацияси комиссиясида иштирок этган ҳар бир аъзога берилади.  Якуний давлат аттестацияси комиссияси таркибини олдиндан аниқлаш имконияти бўлмаган тақдирда, комиссия аъзоларига комиссия ўз ишини тугатгандан сўнг, соатбай ҳақ тўланади.  Соатбай иш тури профессор-ўқитувчининг йиллик шахсий иш режасига киритилмайди. |
| 11. | Магистратура талабаларининг илмий педагогик фаолияти ва амалиётига раҳбарлик қилиш | бир ўқув йилига битта талаба учун — 2 кредит. | Профессор ёки фан доктори (Doctor of Science) 5 нафаргача, доцент, фан номзоди (PhD) ва мутахассис 3 нафаргача талабанинг илмий педагогик фаолияти ва амалиётига раҳбарликни амалга ошириши мумкин.Талабанинг илмий педагогик фаолиятига раҳбарлик қилганлик талабанинг календарь иш режасидаги топшириқларни бажариши билан аниқланади. Амалиётга раҳбарлик қилганлик университетнинг амалиёт ўташ бўйича буйруғи, талабанинг амалиёт кундалиги ва амалиёт учун баҳо қўйилган тегишли қайдномалар асосида аниқланади. |
| 12. | Магистратура талабасининг магистрлик диссертацияси ва илмий-тадқиқот ишига илмий раҳбарлик (илмий маслаҳатчилик) қилиш | бир ўқув йилига битта талаба учун — 2 кредит | Профессор ёки фан доктори (Doctor of Science) 5 нафаргача, доцент, фан номзоди(PhD) ва мутахассис 3 нафаргача талабанинг магистрлик диссертацияси ва илмий-тадқиқот ишига (илмий маслаҳатчилик) раҳбарликни амалга ошириши мумкин.  Мазкур иш турининг бажарилганлиги университетнинг буйруғи, талабанинг календарь иш режаси ва магистрлик диссертациясининг ҳимояга тақдим этилгани асосида аниқланади. |
| 14. | Университетдаги докторант ва мустақил изланувчига илмий маслаҳатчилик қилиш | битта докторант учун бир ўқув йилида — 3 кредит;  битта мустақил изланувчи учун бир ўқув йилида — 1,5 кредит. | Илмий маслаҳатчи бўлганлик университет буйруғи, докторант ва мустақил изланувчининг якка тартибдаги иш режаси бажарилиши асосида аниқланади. |
| 15. | Очиқ маърузалар ва мастер-классларни ўтказишга тайёргарлик кўриш ва ўтказиш | Бир академик соат очиқ маъруза ва мастер-класс учун — 0,15 кредит.  Очиқ лекция учун бир ўқув йилида кўпи билан 1 кредит.  Мастер-класс:  Университет миқёсида ўтказилганда, бир ўқув йилида кўпи билан  1 кредит;  республика миқёсида ўтказилганда, бир ўқув йилида кўпи билан 1,5 кредит;  халқаро миқёсда ўтказилганда, бир ўқув йилида кўпи билан 2 кредит. | Ўтказилган очиқ маъруза ва мастер-класслар тегишли режалар ва уларнинг ўтказилганлигини тасдиқловчи ҳужжатлар асосида аниқланади. |
| 16. | Қайта тайёрлаш ва малака ошириш курсларида ўқиш | 2 ойлик қайта тайёрлаш ва малака ошириш курсларида ўқиганлик учун 9,5 кредит; | Қайта тайёрлаш ва малака ошириш курслари ўқиганлигини тасдиқловчи хужжат асосида аниқланади.  Қайта тайёрлаш ва малака ошириш курсларига юборилган профессор-ўқитувчиларнинг ўқув юкламалари кафедранинг тегишли профессор-ўқитувчиларига тақсимланади. Шунингдек қайта тайёрлаш ва малака оширишга юборилган профессор-ўқитувчига ойлик маошининг 0,7 коэфиценти тўланади. Қолган 0,3 коэфиценти тақсимланган профессор-ўқитувчиларга белгиланган тартибда тўланади. |